хрс̑та̀ єди́наго возлюби́лъ єсѝ, и въ приста́нище пусты́нное доше́дъ, бл҃году́шнѡ бг҃у рабо́талъ єсѝ, и це́рковь прекра́сну ст҃ы́я тро̑цы воздви́гъ, ѡби́тель че́стну соста́вилъ єсѝ, и въ не́й трудолю́бнѡ подвиза́лся єсѝ, идѣ́же ны́нѣ лежи́тъ всечестно́е и ст҃о́е тѣ́ло твоѐ, мартѵ́ріе ѻ́тче, исцѣле́ніе неѡску́днѡ подава́я притека́ющымъ съ вѣ́рою, и душетлѣ̂нныя стра̂сти исцѣля́я, мно́жество же бѣсѡ́въ ѿрѣва́я: тѣ́мъ и ста́до ученикѡ́въ твои́хъ чудесы̀ удивля́еши, ра́достнѡ ѿ душѝ вопію́щихъ: бг҃облаже́нне и прпд̑бне ѻ́тче на́шъ мартѵ́ріе, молѝ хрс̑та̀ бг҃а, умири́ти мі́ръ и спастѝ ду́шы на́шя